|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­ |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/342** |
|  |  **(protokols Nr.14; 41.p)** |

**Par projekta “Sociālo mājokļu būvniecība Gulbenes pilsētā” īstenošanas pārtraukšanu**

Gulbenes novada pašvaldība (turpmāk – Pašvaldība) 2024.gada 4.martā iesniedza Kohēzijas politikas fondu vadības informācijas sistēmā projekta iesniegumu Nr. 4.3.1.3/1/24/A/022 “Sociālo mājokļu būvniecība Gulbenes pilsētā”, kura mērķis ir nodrošināt cilvēka cienīgiem dzīves apstākļiem atbilstoša mājokļa pieejamību sociāli un ekonomiski mazaizsargātām personām un samazināt rindas šādu mājokļu izīrēšanai Gulbenes novadā, un kura ietvaros plānots veikt ēkas pārbūvi Klēts ielā 6, Gulbenē, izveidojot 10 dzīvokļus. Projekta kopējās attiecināmās izmaksas ir 690 000,00 EUR, no kurām ERAF finansējums 73,91% jeb 510 000,00 EUR un Pašvaldības līdzfinansējums 26,09% jeb 180 000,00 EUR.

2024.gada 16.maijā Pašvaldība saņēma Centrālās finanšu un līguma aģentūras (turpmāk – Aģentūra) lēmumu Nr. 39-2-10/3838, kurā projekta iesniegums Nr. 4.3.1.3/1/24/A/022 tiek apstiprināts ar nosacījumu, ka projekta iesniedzējs līdz 2024. gada 22. jūlijam, izmantojot Kohēzijas politikas fondu vadības informācijas sistēmu, Aģentūrā iesniedz projekta iesniegumu, kurā veikta lēmuma pielikumā uzskaitīto nosacījumu izpilde.

Ņemot vērā iepriekš minēto un pamatojoties uz nepieciešamību sabalansēt Pašvaldības 2025.gada un 2026.gada budžetu saskaņā ar Finanšu ministrijas noteiktajām prasībām un nepieciešamību izstrādāt Pašvaldības izdevumu optimizācijas plānu, kurā noteikti pasākumi, koordinētas darbības un uzdevumi plāna īstenošanai, nodrošinot tā sasaisti ar Pašvaldības finanšu resursu plānošanu un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos un, ņemot vērā Finanšu komitejas ieteikumu, atklāti balsojot: ar 10 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Ivars Kupčs, Normunds Audzišs, Normunds Mazūrs), "Pret" – 1 (Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NEIESNIEGT projekta iesnieguma Nr. 4.3.1.3/1/24/A/022 “Sociālo mājokļu būvniecība Gulbenes pilsētā” precizējumus atbilstoši Aģentūras lēmumā noteikto nosacījumu izpildei.
2. PĀRTRAUKT projekta Nr. 4.3.1.3/1/24/A/022 “Sociālo mājokļu būvniecība Gulbenes pilsētā” īstenošanu.
3. ATZĪT par spēku zaudējušu Gulbenes novada pašvaldības domes 2024.gada 29.februāra lēmumu Nr. GND/2024/83 “Par projekta “Sociālo mājokļu būvniecība Gulbenes pilsētā” pieteikuma iesniegšanu un projekta finansējuma nodrošināšanu” (protokols Nr.6; 33.p.).

Gulbenes novada pašvaldības domes

priekšsēdētāja vietniece G.Švika